《故城》
清代·周长发

暮鸦接翅月黄昏，雉堞荒凉叶打门。无复雄关屯虎旅，却从秋草送乌孙。

戍楼基在空旗影，画角声沈断客魂。醉尉不须严夜禁，故将军有几人存。

作者简介：（1696—?）浙江山阴人，字兰坡，号石帆。雍正二年进士。选庶吉士，改教谕。乾隆元年召试博学鸿词，授翰林院检讨。入直上书房，官至侍讲学士。有《赐书堂文集》。